CELEX: 32013D0475
Language: el
Date: 2013-09-23 00:00:00
Title: 2013/475/ΕΕ: Απόφαση του Συμβουλίου, της 23ης Σεπτεμβρίου 2013 , για τη θέση που πρόκειται να ληφθεί, εκ μέρους της Ευρωπαϊκής Ένωσης, στο Διμερές Συμβούλιο Επιτήρησης βάσει της συμφωνίας μεταξύ των Ηνωμένων Πολιτειών της Αμερικής και της Ευρωπαϊκής Κοινότητας για τη συνεργασία όσον αφορά την κανονιστική ρύθμιση της ασφάλειας της πολιτικής αεροπορίας, σχετικά με την απόφαση αριθ. 0004 για την τροποποίηση του παραρτήματος 1 της συμφωνίας

28.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 257/2
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 23ης Σεπτεμβρίου 2013
   για τη θέση που πρόκειται να ληφθεί, εκ μέρους της Ευρωπαϊκής Ένωσης, στο Διμερές Συμβούλιο Επιτήρησης βάσει της συμφωνίας μεταξύ των Ηνωμένων Πολιτειών της Αμερικής και της Ευρωπαϊκής Κοινότητας για τη συνεργασία όσον αφορά την κανονιστική ρύθμιση της ασφάλειας της πολιτικής αεροπορίας, σχετικά με την απόφαση αριθ. 0004 για την τροποποίηση του παραρτήματος 1 της συμφωνίας
   (2013/475/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Η απόφαση 2011/719/ΕΕ του Συμβουλίου, της 7ης Μαρτίου 2011, σχετικά με τη σύναψη της συμφωνίας μεταξύ των Ηνωμένων Πολιτειών της Αμερικής και της Ευρωπαϊκής Κοινότητας για τη συνεργασία όσον αφορά την κανονιστική ρύθμιση της ασφάλειας της πολιτικής αεροπορίας (1), άρχισε να ισχύει την 1η Μαΐου 2011.
            
         
               (2)
            
            
               Σύμφωνα με το άρθρο 3.Γ.2 της συμφωνίας μεταξύ των Ηνωμένων Πολιτειών της Αμερικής και της Ευρωπαϊκής Κοινότητας για τη συνεργασία όσον αφορά την κανονιστική ρύθμιση της ασφάλειας της πολιτικής αεροπορίας (2) («συμφωνία»), το Διμερές Συμβούλιο Επιτήρησης, που συστάθηκε βάσει του άρθρου 3.A της συμφωνίας μπορεί να τροποποιήσει τα παραρτήματα της συμφωνίας σύμφωνα με το άρθρο 19.B της συμφωνίας.
            
         
               (3)
            
            
               Είναι σκόπιμο να αποφασισθεί η θέση που πρόκειται να ληφθεί εκ μέρους της Ένωσης στο Διμερές Συμβούλιο Επιτήρησης σύμφωνα με το άρθρο 4 παράγραφος 4 της απόφασης 2011/719/ΕΕ όσον αφορά την απόφαση αριθ. 0004 για το Διμερές Συμβούλιο Επιτήρησης για την τροποποίηση του παραρτήματος 1 της συμφωνίας,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρόκειται να ληφθεί εκ μέρους της Ευρωπαϊκής Ένωσης στο Διμερές Συμβούλιο Επιτήρησης, όπως ορίζει το άρθρο 3.A της συμφωνίας μεταξύ των Ηνωμένων Πολιτειών της Αμερικής και της Ευρωπαϊκής Κοινότητας για τη συνεργασία όσον αφορά την κανονιστική ρύθμιση της ασφάλειας της πολιτικής αεροπορίας, όσον αφορά την έγκριση απόφασης για την τροποποίηση του παραρτήματος 1 της συμφωνίας, βασίζεται στο σχέδιο απόφασης αριθ. 0004 του Διμερούς Συμβουλίου Επιτήρησης, το οποίο επισυνάπτεται στην παρούσα απόφαση.
   Άρθρο 2
   Η παρούσα απόφαση αρχίζει να ισχύει την ημέρα έκδοσής της.
   
      Βρυξέλλες, 23 Σεπτεμβρίου 2013.
      
         
            Για το Συμβούλιο
         
         
            Ο Πρόεδρος
         
         V. JUKNA
      
   
   
      (1)  ΕΕ L 291 της 9.11.2011, σ. 1.
   
      (2)  ΕΕ L 291 της 9.11.2011, σ. 3.
   
      ΣΧΕΔΙΟ
      ΔΙΜΕΡΕΣ ΣΥΜΒΟΥΛΙΟ ΕΠΙΤΗΡΗΣΗΣ ΤΗΣ ΣΥΜΦΩΝΙΑΣ
      μεταξύ των Ηνωμένων Πολιτειών της Αμερικής και της Ευρωπαϊκής Κοινότητας για τη συνεργασία σχετικά με την κανονιστική ρύθμιση της ασφάλειας της πολιτικής αεροπορίας
      Πρακτικό απόφασης
      Απόφαση αριθ. 0004
      Σύμφωνα με το άρθρο 19.B της συμφωνίας σχετικά με τη σύναψη της συμφωνίας μεταξύ των Ηνωμένων Πολιτειών της Αμερικής και της Ευρωπαϊκής Κοινότητας για τη συνεργασία όσον αφορά την κανονιστική ρύθμιση της ασφάλειας της πολιτικής αεροπορίας («η συμφωνία»), το οποίο προβλέπει ότι οι τροπολογίες των παραρτημάτων της συμφωνίας πραγματοποιούνται κατόπιν απόφασης του Διμερούς Συμβουλίου Επιτήρησης που έχει συσταθεί βάσει του άρθρου 3 της συμφωνίας, το Διμερές Συμβούλιο Επιτήρησης αποφασίζει ως εξής:
      
                  1.
               
               
                  Την τροποποίηση του παραρτήματος 1 της συμφωνίας με την προσθήκη της κάτωθι νέας παραγράφου 3.2.11:
                  
                              «3.2.11
                           
                           
                              
                                          α)
                                       
                                       
                                          Από την 1η Ιανουαρίου 2013, τα τέλη που επιβάλλονται κατά τη διάρκεια οιουδήποτε ημερολογιακού έτους από τεχνικό υπάλληλο σε αιτούντα ή ρυθμιζόμενη οντότητα για επικύρωση που εκτελεί ο εν λόγω τεχνικός υπάλληλος βάσει του 3.2.4 για την έγκριση
                                          
                                                      i)
                                                   
                                                   
                                                      σχεδιασμού αεροσκάφους, κινητήρα αεροσκάφους, έλικα ή εξοπλισμού·
                                                   
                                                
                                                      ii)
                                                   
                                                   
                                                      συμπληρωματικού πιστοποιητικού τύπου·
                                                   
                                                
                                                      iii)
                                                   
                                                   
                                                      ορισμένων μειζόνων αλλαγών του σχεδιασμού τύπου, όπως ορίζεται στις διαδικασίες τεχνικές εφαρμογής· ή
                                                   
                                                
                                                      iv)
                                                   
                                                   
                                                      ηχητικών αλλαγών και αλλαγών στις εκπομπές
                                                   
                                                δεν υπερβαίνουν το 95 % των τελών που θα επέβαλε ο τεχνικός υπάλληλος σε αιτούντα ή ρυθμιζόμενη οντότητα κατά τη διάρκεια του ιδίου ημερολογιακού έτους για την έκδοση ισοδύναμης έγκρισης σχεδιασμού, συμπληρωματικού πιστοποιητικού τύπου, μείζονος αλλαγής, ή ηχητικών αλλαγών και αλλαγών στις εκπομπές με τη διαδικασία της πιστοποίησης.
                                       
                                    
                                          β)
                                       
                                       
                                          Τα τέλη που επιβάλλονται σε οποιοδήποτε ημερολογιακό έτος από τεχνικό υπάλληλο σε αιτούντα ή ρυθμιζόμενη οντότητα για επικύρωση από τον εν λόγω τεχνικό υπάλληλο βάσει του σημείου 3.2.4 είναι αντίστοιχα της βελτίωσης της αποτελεσματικότητας με τη χρήση διαδικασίας επικύρωσης αντί της διαδικασίας πιστοποίησης. Η εν λόγω αποτελεσματικότητα και η σχετική μείωση των τελών αιτιολογείται με σχετικά δεδομένα. Συνεπώς, το Διμερές Συμβούλιο Επιτήρησης επανεξετάζει περιοδικά και αναπροσαρμόζει αναλόγως με απόφασή της το ποσοστό του στοιχείου α) ανωτέρω.»
                                       
                                    
                        
            
                  2.
               
               
                  Η περιοδική επανεξέταση που αναφέρεται στη νέα παράγραφο 3.2.11 στοιχείο β) πραγματοποιείται με συχνότητα μεγαλύτερη της διετίας. Όπως προβλέπεται στην παράγραφο 2.2.1 του παραρτήματος 1 της συμφωνίας, το Διμερές Συμβούλιο Επιτήρησης επικουρείται από το Συμβούλιο Επιτήρησης της Πιστοποίησης στη διεξαγωγή επεναξέτασης και λήψης κάθε αναγκαίας απόφασης. Η επανεξέταση και η λήψη απόφασης βασίζονται στα δεδομένα που παρέχουν οι τεχνικοί υπάλληλοι.
               
            Η τροποποίηση αρχίζει να ισχύει από την ημερομηνία της τελευταίας υπογραφής κατωτέρω.
      Για το Διμερές Συμβούλιο Επιτήρησης:
      
                  ΟΜΟΣΠΟΝΔΙΑΚΗ ΥΠΗΡΕΣΙΑ ΑΕΡΟΠΟΡΙΑΣ
               
               
                  ΕΥΡΩΠΑΪΚΗ ΕΠΙΤΡΟΠΗ
               
            
                  ΥΠΟΥΡΓΕΙΟ ΜΕΤΑΦΟΡΩΝ
               
               
                  ΕΥΡΩΠΑΪΚΗ ΕΝΩΣΗ
               
            
                  ΗΝΩΜΕΝΕΣ ΠΟΛΙΤΕΙΕΣ ΤΗΣ ΑΜΕΡΙΚΗΣ
               
               
                   
               
            
                  
                              Ο ΥΠΟΓΡΑΦΩΝ
                           
                           
                              :
                           
                           
                              _
                           
                        
               
                  
                              Ο ΥΠΟΓΡΑΦΩΝ
                           
                           
                              :
                           
                           
                              _
                           
                        
            
                  
                              ΤΙΤΛΟΣ
                           
                           
                              :
                           
                           
                              Associate Administrator for Aviation Safety
                           
                        
               
                  
                              ΤΙΤΛΟΣ
                           
                           
                              :
                           
                           
                              Διευθυντής, αεροναυτιλία και υποθέσεις διεθνών μεταφορών, Γενική Διεύθυνση Κινητικότητας και Μεταφορών
                           
                        
            
                  ΗΜΕΡΟΜΗΝΙΑ:
               
               
                  ΗΜΕΡΟΜΗΝΙΑ:
               
            
                  
                              ΤΟΠΟΣ
                           
                           
                              :
                           
                           
                              Washington, DC
                           
                        
               
                  
                              ΤΟΠΟΣ
                           
                           
                              :
                           
                           
                              Βρυξέλλες, Βέλγιο